hotchpotch/miracl-hf-unified huggingface dataset:
Steroidi anaboliki
Steroidi anaboliki ni miambatanisho inayohusisha androjeni asili, kama vile tesistosteroni, pamoja na chachu bandia nyingine zinazotengenezwa katika maabara kama ilivyo kwa homoni ya tesistosteroni. Mfano wa steroidi anaboliki ni kama testogeni.
Steroidi huongeza madini ya protini kwa mwili, hasa kwa kutitimua misuli na hutumiwa sanasana na wanamichezo wanaotaka kufanya vizuri katika nyanja za michezo.
Pia hutumiwa na wauguzi kwa kutibu wagonjwa waliokondeana kutokana na magonjwa kama vile Ukimwi na Saratani.
Homoni za tesitosteroni hutengenezwa kwa njia asili katika pumbu na pia kwa ubongo wa mtu. Kwa sababu hiyo, waume kwa wake wana tesistosteroni. Hata hivyo wanaume wanapofikisha umri wa miaka arobaini na kwenda juu, kiwango cha homoni kinachotengenezewa mwilini hupungua. Hali hii hufanya mwanamume awe amezembea kwa wakati wote, asiye na raha hata kidogo na pia humpunguzia uchu wa kuonana kimwili na mpenziwe. Mwanamume aliye na homoni hii kwa wingi huwa na nguvu nyingi kazini mwake, raha nyingi na pia ni mwingi wa bashasha kwa wenzake.
Steroidi anaboliki ni za aina tatu kulingana na vile watu wanavyoziingiza mwilini:
Utafiti waonyesha kwamba steroidi anaboliki hazitafanya kazi kama mtu atazitumia bila kupata lishe bora au kufanya mazoezi.
Pia huchukua muda kabla matokeo ya steroidi anaboliki kupatikana kwa wale wanaozitumia.
Steroidi anaboliki zilianza kutengenezwa miaka ya 1930 na zimekuwa zikitumiwa na wanaume wanaotaka kukuza miili haraka.
Wanaotumia steroidi anaboliki huwa wanataka:
Utumiaji wa steroidi anaboliki kwa muda mrefu bila idhini ya muuguzi unaweza kusababisha maafa kama vile:
Shirika la Kukagua Madawa la Marekani (FDA) limepiga marufuku steroidi anaboliki zozote ambazo hazijafikia viwango ambavyo shirika hilo limeidhinisha. Pia, dawa zozote ambazo zinawaletea madhara wagonjwa zimepigwa marufuku.
Matumizi yake yamepigwa marufuku katika michezo mbalimbali. Vyama vya michezo vinavyokataza wanamichezo wake kutumia steroidi anaboliki ni kama vile World Wrestling Entertainment, National Basketball Association, na National Hockey League.
Dawa za anaboliki steroidi hutengenezwa kwenye maabara za kemikali na dawa. Hata hivyo, katika nchi ambazo zimekataza matumizi yake, inabidi watengenezaji wazitengenezee nyumbani mwao na baadaye kuziuza kinyume cha sheria.
Kifuu
Kifuu ni umbo la nje la nazi. Pale unaponunua au kutungua nazi huwa na eneo gumu la nje pia, ambalo ndani huwa na nazi yenyewe na maji yake. Pale unapovunja na kukuna ya ndani, kile kinachobakia huitwa kifuu cha nazi ambacho ndio fuvu la nazi.
Bidhaa
Bidhaa ni kitu chochote kinachotoka kwenye soko na kinachoweza kuridhisha watu.
Kwenye utengenezaji kwa kawaida hununuliwa kama malighafi (kama vile vyuma) na kuuzwa kama bidhaa.
Bidhaa hatarishi ni zile zinazoweza kusababisha madhara kwa jamii.
Mazao ya kilimo na huduma ni aina nyingine ya bidhaa kuu.
Soko
Soko ni sehemu ambapo watu huuza na kununua bidhaa. Wakati watu wana bidhaa za kuuza, huanzisha mahali pa kuuzia, inaweza kuwa sehemu maalum.
Neno "soko" linaweza likajumuisha maana kwenye uchumi. Linaweza kumaanisha njia ambayo bidhaa zinauzwa na kununuliwa. "Kuna masoko makubwa kwa ajili ya maosheo ya vyombo" ina maana watu wengi wananunua maosheo ya vyombo. Kwa hiyo biashara ya maosheo ya vyombo inaweza kuingiza pesa nyingi. Na hii huchochea uchumi.
Kama muuzaji wa bidhaa hawezi kusambaza kile ambacho mteja anaulizia au anataka kwa bei ndogo, wauzaji wengine wanaweza wakasambaza kwa bei ndogo. Wauzaji huwa hawapendi ushindani na wanaweza kujaribu kuua ushindani. Muuzaji anayeua ushindani kwa ajili ya yeye kupata faida hambazo hakutakiwa kupata, anatakiwa kusimamishwa kisheria.
Dafu
Dafu ni nazi ambayo haijakomaa hadi hali ya koroma, hivyo majimaji yake ni mazito zaidi na yanatumika kama kinywaji.
Katika mazingira mbalimbali maji ya dafu hutumika pia kama dawa, kwa mfano kwa mtu mwenye kisukari, tumbo la kuhara au upungufu wa homoni, hususan zile zinazotengenezwa na kongosho kwa ajili ya kuuongezea mwili nguvu. Hata hivyo hakuna uthibitisho wa kisayansi.
Hivyo dafu lina umuhimu, ila kama tunavyojua kilichozidi kina madhara, ndivyo ilivyo hadi kwenye dafu kuna madhara ukinywa kwa wingi mno: kwa mfano huko India wananywesha wazee wagonjwa lita kadhaa za maji hayo hadi wakafa.
Biko
Biko ni mchezo wa kubahatisha nchini Tanzania.
Mchezo huo hunachezwa kwa kutumia simu ya mikononi na mshindi anapata zaidi ya milioni mbili.
Chama
Chama ni kikundi cha watu wanaoungana kwa lengo la kushirikiana ili kufikia lengo fulani, ambalo linaweza kuwa la aina nyingi tofauti, kwa mfano: dini, elimu, siasa, sanaa, michezo n.k.
Idadi ya wanachama inaweza kuwa tofauti sana, kuanzia wachache hadi milioni kadhaa.
Dura ya maji
Dura ya maji ("") ni jinsi gani maji huzunguka duniani kuanzia uso wa ardhi, angani hadi uso wa ardhi tena na chini ya ardhi. Maji huzunguka kwa kutumia michakato wa uvukizaji na usimbishaji.
Tarakilishi mpakato
Tarakilishi mpakato () ni tarakilishi ambayo ni rahisi kubeba. Watumiaji wanaweza kuifunika kwa sababu ya bawaba zake ili kubeba kwa urahisi.
Tarakilishi mpakato ya kwanza ilivumbuliwa na Mwingereza mbunifu Bill Moggridge mwaka 1979. Shirika la mifumo ya GRiD lilimsaidia kuongeza ubunifu wake kwa kuweka bawaba. Mnamo mwaka 1982 tarakilishi mpakato ziliuzwa sana kwa jeshi la Marekani.
Kando ya tarakilishi mpakato, kuna tarakilishi nyingine ndogo kama vile , raspberry pi.
Wembe
Wembe (wingi: nyembe) ni kifaa kidogo, kwa kawaida cha chuma, chenye bapa kali.
Wembe hutumiwa, kwa mfano, kwa ajili ya kunyoa nywele au kukata karatasi nyepesi.
Unyevu
Unyevu ni hali ya sehemu au kitu fulani kuwa na majimaji kutokana na hali ya hewa ya mahali hapo, hasa kama ni pa baridi na mvua nyingi.
Katika Tanzania kuna baadhi ya mikoa huwa asubuhi kuna unyevu; mikoa hiyo ni kama Arusha, Kilimanjaro na mingineyo. Pia unyevu unaweza kuwa katika nguo zilizokuwa karibu kukauka.
Wilaya ya Mpanda Vijijini
Wilaya ya Mpanda Vijijini ilikuwa eneo la kiutawala kwenye Mkoa wa Rukwa ambalo tangu mwaka 2012 ni eneo la mkoa wa Katavi ikabadilishwa jina kuwa Wilaya ya Tanganyika.
Anthony John Valentine Obinna
Anthony John Valentine Obinna (amezaliwa Emekukwu nchini Nigeria, tarehe 26 Juni 1946) ni askofu wa Kanisa Katoliki nchini Nigeria.
Alipata upadrisho tarehe 9 Aprili 1972.
Tarehe 1 Julai 1993 ametangazwa kuwa askofu mkuu wa Jimbo Kuu la Owerri.
Shirika
Shirika ni kitengo kinachojumuishwa na kikundi cha watu wengi, kama vile taasisi ambayo ina lengo lililounganishwa kwa mazingira ya nje.
Wadruzi
Wadruzi (kwa Kiarabu: درزي, derzī au durzī, wingi دروز, durūz; kwa Kiebrania דרוזי, drūzī, wingi דרוזים, druzim) ni watu wenye asili ya Mashariki ya Kati wanaofuata dini yao maalumu inayohusiana na Uislamu, Uyahudi na Ukristo lakini inategemea zaidi falsafa, ikiheshimu Plato, Aristotle, Sokrates na Akhenaten.
Al-Hakim, mtawala wa Misri katika karne ya 11 BK, aliunga mkono dini hiyo ambayo ilianzishwa na Hamza bin Ali lakini inamheshimu kuhani Yetro, babamkwe wa Musa, kama nabii mkuu na mwanzilishi wao.
Nyaraka za Hekima ndiyo maandishi ya msingi wa dini hiyo..
Idadi yao si chini ya 1,000,000, ambao nusu yao wanaishi katika mkoa wa Hauran nchini Syria. Waliobaki wanaishi hasa Lebanoni, Israeli, lakini pia Venezuela, Marekani n.k.
Pamoja na uchache wao kati ya dini za Mashariki ya Kati, walikuwa na athari kubwa katika siasa, hasa nchini Lebanoni walipotawala hadi miaka ya 1860, walipogawana madaraka na Wamaroni. Baada ya uhuru wa nchi hiyo walihesabiwa kuwa madhehebu ya 4 kwa ukubwa. Mwanzoni mwa miaka ya 1980 hadi mwishoni mwa 1990 walishika nafasi kubwa katika vita vya kupunguza haki za Wakristo nchini ili kushika nafasi zaidi serikalini.
Kaunti za Kenya
Kaunti za Kenya () ni maeneo ya kiutawala ya Kenya tangu kuadhimishwa kwa katiba ya mwaka 2010.
Katiba hiyo inaeleza kuwepo kwa kaunti 47 nchini katika mafungu 191 na 192, pamoja na ‘County Governments Act of 2012”. Kaunti hizi zilichukua nafasi za Mikoa ya Kenya. Mipaka ya kaunti iliwekwa kulingana na mipaka ya wilaya za kenya zilizokuwa zimeanzishwa kisheria mwaka wa 1992.
Mipaka ya kaunti hizo ni pia msingi wa maeneo ya uchaguzi wa mwakilishi mwanamke wa kaunti, seneta na gavana.
Utendaji wa kaunti una wajibu wa kutekeleza madaraka ya serikali ya kaunti. Gavana ndiye mtendaji mkuu na husaidiwa na naibu wa gavana. Kila kaunti ina kamati ya utendaji iliyoundwa na:Kazi ya utendaji ni:Kila kaunti ina bunge. Wajumbe huchaguliwa kutoka wadi za kaunti katika uchaguzi mkuu. Pia, kuna wajumbe wa kuteuliwa ambao huwakilisha vikundi vilivyotengwa, vijana na kwa ajili ya kusawazisha uwakilishi wa jinsia. Wajumbe hutumikia kwa muhula wa miaka mitano. Bunge huongozwa na spika ambaye hafai kuwa mjumbe.
Majukumu yake ni:Serikali za kaunti zina wajibu wa kutunga sheria katika mabunge ya kaunti na utendaji katika kaunti. Kazi ya kaunti kulingana na kiambatisho cha nne cha katiba ni:
Mkiwano
Mkiwano au mgakachika ("Cucumis metulifer") ni mmea mtambaa wa familia Cucurbitaceae. Matunda yake, yaitwayo kiwano au gakachika, yamekuwa yanapendwa tangu miaka 1980 kwa ajili ya athari nzuri kwa afya. Asili yake ni Jangwa la Kalahari lakini siki hizi hukuzwa nchini Nyuzilandi, Australia, Chili, Italia, Marekani, Ujerumani na Ureno.
Adriano wa Nikomedia
Adriano wa Nikomedia (aliuawa tarehe 4 Machi 306) alikuwa mkuu wa walinzi wa kaisari Galerius Maximian.
Alipokuwa na umri wa miaka 28, aliongokea Ukristo pamoja na mke wake Natalia, ilimbidi Adriano afie dini hiyo katika mji Nikomedia, leo nchini Uturuki.
Tangu kale anaheshimiwa kama mtakatifu mfiadini. Sikukuu yake huadhimishwa
na Waorthodoksi katika tarehe tofauti; kwa Wakatoliki ni tarehe 8 Septemba.
Agathius
Agathius au Akasio au Agathonas (kwa Kigiriki: Ακακιος; alifariki mwaka 303), alikuwa akida wa jeshi la Dola la Roma aliyeuawa mjini Bizanti (leo Istanbul, nchini Uturuki) kwa sababu ya imani yake ya Kikristo.
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe 8 Mei.
Alberiko
Alberiko wa Cîteaux, O.Cist. (pia Aubrey; alifariki Citeaux, 26 Januari 1109) alikuwa mkaapweke, mmonaki, halafu (1100) abati nchini Ufaransa.
Ni kati ya waanzilishi wa urekebisho wa Citeaux wa shirika la Benedikto wa Nursia. Ndiye aliyepata kutoka kwa Papa Paskali II hati "Desiderium quod" iliyoupatia urekebisho huo uhalali wake.
Tangu kale anaheshimiwa kama mtakatifu.
Sikukuu yake huadhimishwa tarehe 26 Januari pamoja na wenzake Roberto wa Molesme na Stefano Harding.
Yethro
Yethro au Reueli (kwa Kiebrania יִתְרוֹ, "Yitro", "Yiṯrô"; kwa Kiarabu شعيب, Shuayb) alikuwa mfugaji na kuhani katika rasi ya Sinai.
Ni maarufu kwa kumuoza binti yake Zipora kwa Musa, mkombozi wa Israeli kutoka Misri, na kumpa mkwe wake shauri zuri kuhusu uongozi.
Waislamu wanamheshimu kama nabii; anatajwa mara 11 katika Kurani.
Wadruzi wanamheshimu kama mwanzilishi wa dini yao.
Alda
Alda wa Siena (kwa Kiitalia Aldobrandesca pia; 1249 hivi – 1309 hivi) alikuwa mwanamke Mkristo wa Italia.
Tangu kale anaheshimiwa kama mtakatifu.
Sikukuu yake huadhimishwa tarehe 26 Aprili.
Alda alizaliwa Siena (leo mkoani Toscana); baada ya kuishi miaka saba katika ndoa bila kupata mtoto, alifiwa mumewe.
Hapo alitawa upwekeni nje ya mji na kujitosa katika kujinyima na kutoa sadaka.
Baada ya kupata njozi kuhusu Yesu kutenda kama inavyoelezwa na Injili, aligawa mali zake zote akaenda kuishi hospitalini ili kuhudumia wagonjwa. Katika kazi hiyo ilitokea miujiza kadhaa.
Siku moja wahudumu wenzake wasioamini njozi zake, alipokuwa nje ya nafsi yake, walimchoma mwilini kwa sindano na moto, lakini hakuwa na itikio lolote mpaka baada ya kujirudia. Hapo alisema tu kwa unyenyekevu, "Mungu awasamehe", jambo lililomvutia wote.
Anastasi wa Sinai
Anastasi wa Sinai (alifariki baada ya mwaka 700), alikuwa mmonaki, padri, abati na mwandishi maarufu wa monasteri ya Mt. Katerina katika Mlima Sinai (Misri).
Habari chache tulizonazo za maisha yake zinapatikana katika maandishi yake mengi. Zamani alichanganywa na Anastasi I wa Antiokia (559 – 598), hivi kwamba badhi ya maandishi hayaeleweki ni ya nani kati yao.
Tangu kale anaheshimiwa na Waorthodoksi na Wakatoliki kama mtakatifu.
Sikukuu yake huadhimishwa tarehe 21 Aprili.
Anastasia wa Urusi
Anastasia wa Urusi (kwa Kirusi: Анастасия Николаевна Романова, Anastasia Nikolaevna Romanova; St. Petersburg, – Yekaterinburg 17 Julai 1918) alikuwa wa mwisho kati ya mabinti wa kaisari Nikola II wa Urusi na wa Alexandra Fyodorovna of Hesse.
Familia yao nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Aleksandra wa Hesse
Aleksandra wa Hesse (kwa Kirusi: Александра Фёдоровна; Darmstadt, Ujerumani, 6 Juni 1872 – Yekaterinburg, Urusi 17 Julai 1918) alikuwa mke wa kaisari Nikola II wa Urusi.
Familia yao nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Mkomamanga
Mkomamanga au mkudhumani ("Punica granatum") ni mti mdogo wa familia Lythraceae katika oda Myrtales. Matunda yake huitwa makomamanga au makudhumani. Asili yake ni eneo la Uajemi ya kisasa, lakini siku hizi hukuzwa katika Mashariki ya Kati, Kaukasi, Ulaya ya Kusini, Afrika ya Kaskazini ni chini ya Sahara, Asia ya Kati, ya Kusini na ya Kusini-Mashariki, Arizona na Kalifornia.
Nikola II wa Urusi
Nikola wa II wa Urusi (kwa Kirusi: Николай II Алекса́ндрович, Nikolai II Aleksandrovich; St. Petersburg, Urusi, 18 Mei 1868 – Yekaterinburg, Urusi, 17 Julai 1918) alikuwa tsar (mtawala wa kifalme au kaisari) wa mwisho wa Urusi (kuanzia tarehe 1 Novemba 1894 hadi alipozalimishwa kujiuzulu tarehe 15 Machi 1917).
Familia yake nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Aleksi wa Urusi
Aleksi wa Urusi (kwa Kirusi: Алексе́й Никола́евич, Aleksei Nikolaevich; St. Petersburg, 12 Agosti 1904 – Yekaterinburg 17 Julai 1918) alikuwa mtoto wa mwisho wa kaisari Nikola II wa Urusi na wa Alexandra Fyodorovna of Hesse.
Familia yao nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Tasyana wa Urusi
Tasyana wa Urusi (kwa Kirusi: Татьяна Николаевна Романова, Tatiana Nikolaevna Romanova; St. Petersburg, 10 Juni 1897 – Yekaterinburg 17 Julai 1918) alikuwa mtoto wa pili wa kaisari Nikola II wa Urusi na wa Alexandra Fyodorovna of Hesse.
Familia yao nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Olga wa Urusi
Olga wa Urusi (kwa Kirusi: Ольга Николаевна Романова, Olga Nikolaevna Romanova; St. Petersburg, 15 Novemba 1895 – Yekaterinburg 17 Julai 1918) alikuwa mtoto wa kwanza wa kaisari Nikola II wa Urusi na wa Alexandra Fyodorovna of Hesse.
Familia yao nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Maria wa Urusi
Maria wa Urusi (kwa Kirusi: Мария Николаевна Романова, Maria Nikolaevna Romanova; St. Petersburg, 26 Juni 1899 – Yekaterinburg 17 Julai 1918) alikuwa mtoto wa tatu wa kaisari Nikola II wa Urusi na wa Alexandra Fyodorovna of Hesse.
Familia yao nzima iliuawa na Wakomunisti. Kwa sababu hiyo wote wanaheshimiwa na Waorthodoksi kama watakatifu wafiadini.
Aleksi Toth
Aleksi Toth (18 Machi 1854 - 7 Mei 1909) alikuwa padri wa Kanisa la Kiorthodoksi nchini Marekani.
Tangu mwaka 1994 anaheshimiwa na Waorthodoksi kama mtakatifu.
Sikukuu yake huadhimishwa katika tarehe ya kifo chake.
Alizaliwa huko Kobylnice, leo nchini Slovakia, katika familia fukara ya Wakatoliki wa Mashariki katika Dola la Austria-Hungaria. Baba yake alikuwa padri, kama baadhi ya ndugu zao. Alipata malezi mazuri na kujifunza lugha mbalimbali. Baada ya kumuoa Rosalie Mihalich, alipata upadrisho tarehe 18 Aprili 1878, lakini mke na mtoto wao pekee walifariki mapema.
Miaka 1879-1889 alifanya kazi za karani wa askofu wa Presov, mwalimu seminarini n.k.
Mnamo Oktoba 1889 aliteuliwa kuwa paroko wa Wakatoliki wa Mashariki huko Minneapolis, Minnesota, Marekani. Huko aliripoti kwa askofu mkuu John Ireland, ambaye alikuwa kati ya waliotaka kufanya Wakatoliki wote wafuate mapokeo ya Roma na lugha ya Kiingereza. Hivyo askofu alimkataa, lakini padri Toth kama mtaalamu wa sheria za Kanisa alijua haki za Wakatoliki wa Mashariki.
Isitoshe, maaskofu wa Marekani walimuomba Papas awarudishe Ulaya mapadri wote wa Kanisa la Mashariki. Hapo mnamo Oktoba 1890, mapadri 8 kati ya 10 wa Kanisa hilo waliokuwepo Marekani walikutana huko Wilkes-Barre, Pennsylvania, padri Toth akiwa mwenyekiti wa kikao.
Askofu mkuu Ireland aliwaandikia waumini wake wasishiriki ibada za padri Toth, naye aliona afadhali kurudi Ulaya. Kumbe waumini walimuomba awasiliane na askofu wa Warusi Waorthodoksi, Vladimir. Baada ya mawasiliano kukamilika, askofu huyo alifika Minneapolis ambapo tarehe 25 Machi 1891 aliwapokea padri Toth na waumini wengine 361 katika Kanisa la Kiorthodoksi. Mfano huo ulifuatwa na wengine wengi, zikiwemo parokia 17 na waumini 20,000 kwa juhudi za padri Aleksi.
Alifariki huko Wilkes-Barre.
Kidaungwurrung
Kidaungwurrung (au Kitaungurong) kilikuwa lugha ya Kipama-Nyungan nchini Australia iliyozungumzwa na Wadaungwurrung katika jimbo la Victoria. Hakuna wasemaji ambao wamebaki kuongea lugha hii, yaani lugha ya Kidaungwurrung ilitoweka. Kufuatana na uainishaji wa lugha kwa ndani zaidi, Kidaungwurrung kiko katika kundi la Kikulin.
Kidjadjawurrung
Kidjadjawurrung kilikuwa lugha ya Kipama-Nyungan nchini Australia iliyozungumzwa na Wadjadjawurrung katika jimbo la Victoria. Hakuna wasemaji ambao wamebaki kuongea lugha hii, yaani lugha ya Kidjadjawurrung ilitoweka. Kufuatana na uainishaji wa lugha kwa ndani zaidi, Kidjadjawurrung kiko katika kundi la Kikulin.
Kiwoiwurrung
Kiwoiwurrung kilikuwa lugha ya Kipama-Nyungan nchini Australia iliyozungumzwa na Wawurundjeri katika jimbo la Victoria. Hakuna wasemaji ambao wamebaki kuongea lugha hii, yaani lugha ya Kiwoiwurrung ilitoweka. Kufuatana na uainishaji wa lugha kwa ndani zaidi, Kiwoiwurrung kiko katika kundi la Kikulin.
Kiwathawurrung
Kiwathawurrung (au Kiwathaurong) kilikuwa lugha ya Kipama-Nyungan nchini Australia iliyozungumzwa na Wawathawurrung katika jimbo la Victoria. Hakuna wasemaji ambao wamebaki kuongea lugha hii, yaani lugha ya Kiwathawurrung ilitoweka. Kufuatana na uainishaji wa lugha kwa ndani zaidi, Kiwathawurrung kiko katika kundi la Kikulin.
Trikomonasi
Trikomonasi ni mojawapo kati ya maradhi ya zinaa na husababishwa na maambukizi ya protozoa anayefahamika kwa jina la kisayansi "Trichomonas vaginalis".
Ugonjwa huu husababisha mwasho na karaha katika uke (kwa wanawake) na katika mfereji wa mkojo kwa wanaume. Lakini wanawake 70% na wanaume 50% hawaoni dalili wanapopatwa.
Imekadiriwa kuwa Wamarekani milioni tano huambukizwa trikomonasi kila mwaka. Kimataifa mwaka 2015 waliopatwa na ugonjwa huo walikuwa 122 milioni.
Trikomonasi huweza kutibiwa kwa urahisi na antibaotiki.
Mikrobiolojia
Mikrobiolojia (kutoka maneno ya Kigirikiμῑκρος, mīkros, "ndogo"; βίος, bios, "uhai"; na λογία, logia, "elimu") ni fani inayochunguza vidubini vyenye seli moja, nyingi au visivyo nayo kabisa. Mikrobiolojia ina matawi yake, yakiwemo virolojia, mukolojia, parasitolojia na bakteriolojia.
Bakteria ziligunduliwa mara ya kwanza na Antonie van Leeuwenhoek mwaka wa 1676, kwa kutumia darubini ya lensi moja ya muundo wake mwenyewe. Aliziita "animalcules" na alichapisha habari za utafiti wake kwenye msururu wa barua kwa Shirika la Muungano wa Mfalme. Jina "bacteriam" lililetwa miaka mingi baadaye, na Christian Gottfried Ehrenberg katika mwaka wa 1838.
Mwaka 1859 Louis Pasteur alionyesha kuwa mchakato wa kuchachusha unasababishwa na ukuaji wa vijiumbe, na kwamba ukuaji huu si wa kizazi cha kujianzia. (Hamira na kuvu, ambazo kwa kawaida zinahusishwa na uchachushaji, si bakteria, ila ukungu.) Pamoja na mwenzake, Robert Koch, Pasteur alikuwa wa kwanza kuitetea nadharia ya kijidudu ya ugonjwa.
Robert Koch alikuwa mwanzilishi wa taaluma ya uuguzi wa mikrobiolojia na alishughulikia kipindupindu, kimeta na kifua kikuu. Katika utafiti wake wa kifua kikuu, Koch hatimaye alithibitisha nadharia ya kijidudu, ambayo ilimfanya atunukiwe Tuzo la Nobel mwaka wa 1905. Katika madai yake, Koch aliweka vigezo vya kutathmini kama kiumbe ndicho husababisha ugonjwa, na madai haya yanatumika mpaka leo hii.
Ingawa katika karne ya 19 ilijulikana kwamba bakteria ndizo chanzo cha magonjwa mengi, hakuna matibabu yoyote ya viua-bakteria yaliyopatikana. Katika mwaka wa 1910, Paul Ehrlich alitengeneza kiua vijasumu cha kwanza, kwa kubadilisha rangi ambazo kwa kuchagua zilitia mawaa "Treponema pallidum", spirokaeti ambayo husababisha kaswende katika mchanganyiko wa ambao uliua kisababishi magonjwa. Ehrlich alikuwa ametuzwa Tuzo la Nobel mwaka 1908 kwa kazi yake kuhusu elimu ya kingamaradhi, na alianzisha matumizi ya madoa ili kuchunguza na kubaini bakteria, na kazi yake ilijikita kwenye misingi ya doa la Gram na doa la Ziehl-Neelsen.
Mafanikio makubwa katika utafiti wa bakteria yalikuwa kutambuliwa kwa Carl Woese mwaka 1977 kwamba akea zilishuka kutokana na mabadiliko tofauti kutoka yale ya bakteria. Uanishaji huu mpya wa jamii ya filojenetiki ulikitwa kwenye misingi ya kufululizwa kwa ribosomu RNA 16S, na ukagawa prokaryota katika makundi mawili yenye mageuko tofauti, kama mojawapo ya sehemu ya mifumo ya vikoa vitatu.
Barbara
Barbara (kwa Kigiriki: Βαρβάρα) alikuwa mwanamke Mkristo wa Ugiriki wa Kale anayesemekana kuwa alikatwa kichwa na baba yake kwa sababu ya imani yake.
Anaheshimiwa na madhehebu mengi ya Ukristo kama mtakatifu bikira mfiadini.
Sikukuu yake inaadhimishwa tarehe 4 Desemba.
Blasi
Blasi (kwa Kiarmenia: Վլասի, Vlasi; kwa Kigiriki Βλάσιος, Vlasios) alikuwa mganga na askofu wa Sebastea katika Armenia Ndogo (leo Sivas, Uturuki).
Aliuawa kwa ajili ya imani yake ya Kikristo mwaka 316. Ndiyo sababu anaheshimiwa na madhehebu mengi kama mtakatifu mfiadini.
Sikukuu yake huadhimishwa na Ukristo wa magharibi tarehe 3 Februari, kumbe mashariki tarehe 11 Februari.
Kaunti ya Kwale
Kaunti ya Kwale ni Kaunti nchini Kenya iliyoko kwenye eneo la Mkoa wa Pwani la awali. Mki mkuu uko Kwale lakini mji wake mkubwa ni Ukunda.
Wakati wa sensa ya mwaka 2009 eneo la kaunti lilikuwa na wakazi 649,931.
Kwale ina sehemu ya pwani kwenye mwambao wa Bahari Hindi kati ya Mombasa na Tanzania. Sehemu zinazotembelea sana na watalii ni Diani Beach katika tarafa ya Msambweni division. Shimba Hills National Reserve na hifadhi ya tembo ya Mwaluganje.
Kaunti ya Kwale ina maeneo bunge yafuatayo:
Kaunti ya Kilifi
Kaunti ya Kilifi ni kaunti nchini Kenya katika eneo la Mkoa wa Pwani wa awali.
Ilianzishwa mwaka 2010 kwa kuunganisha wilaya za Kilifi na Malindi.
Mji mkuu uko Kilifi lakini mji mkubwa zaidi ni Malindi.
Eneo la kaunti lilikuwa na wakazi 1,109,735 wakati wa sensa ya mwaka 2009. Eneo lake ni km² 12,245.90.
Kiongozi wa serikali yake ni gavana anayechaguliwa na wananchi.
Eneo la kaunti liko upande wa kaskazini na kaskazini-mashariki ya Mombasa. Sehemu zinazotembelewa na watalii ni hasa Kikambala, Watamu, Malindi na Kilifi.
Kilifi huwa na majimbo ya uchaguzi wa bunge 7 pamoja na kumchagua seneta mmoja na mbunge mmoja kwenye viti maalum vya wanawake. Kaunti ya Kilifi ina maeneo bunge yafuatayo:
Nronga
Nronga ni kijiji cha kata ya Machame Magharibi katika Wilaya ya Hai ambako mwandishi Elieshi Lema alizaliwa mwaka 1949.
Lugha za Kimirndi
Lugha za Kimirndi ni familia ndogo ya lugha nchini Australia. Katika familia hiyo kuna vikundi viwili ambavyo lugha zake huzungumzwa katika jimbo la Northern Territory: lugha za Kiyirram na lugha za Kibarkly.
Lugha za Kiyirram
Lugha za Kiyirram ni kundi la lugha za Kimirndi nchini Australia. Katika kundi hilo kuna lugha mbili: Kijaminjung na Kinungali.
Lugha za Kibarkly
Lugha za Kibarkly ni kundi la lugha za Kimirndi nchini Australia. Katika kundi hilo kuna lugha tatu: Kijingulu, Kigudanji na Kiwambaya.
Lugha za Kigiimbiyu
Lugha za Kigiimbiyu ni familia ndogo ya lugha nchini Australia. Katika familia hiyo kuna lugha tatu tu ambazo zilikuwa huzungumzwa katika jimbo la Northern Territory: Kierre, Kimangerr na Kiurningangg. Lugha hizo zote zimetoweka.
Keki
Keki ni chakula kinachotengenezwa kwa kuoka unga wa nafaka, maji au zaidi maziwa, sukari, soda ya kuokea pamoja na shahamu (k.m. siagi), na nyongeza nyingine kama vile mayai.
Jina latokana na neno la Kiingereza ""cake"" .
Keki zilianza kama mkate wa pekee ulioongezwa sukari au asali, baadaye pia shahamu au mafuta.
Ilhali mwanzoni keki na mkate hazikutofautishwa sana baadaye mbinu za kuoka keki tamu ziliongezeka sana. Tangu karne ya 18 mafundi wa Ualya waliacha kutumia hamira kama mbinu wa kupata keki laini badala yake walitumia yai lililopigwa hadi kuwa pofu; katika karne ya 19 elimu ya kemia iliunda matumizi ya soda ya kuokea ambayo ni kabonati natiri (magadi) inayotoa gesi wakati wa kuoka na hivyo kuunda nafasi ndani ya kinyunga.
Siku hizi kuna aina maelfu za keki.
Kigambera
Kigambera kilikuwa lugha ya Kiworrorran nchini Australia iliyozungumzwa na Wagambera katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kigambera ilitoweka. Kufuatana na uainishaji wa lugha kwa ndani zaidi, Kigambera kiko katika kundi la Kiwunambal.
Lugha za Kiworrorran
Lugha za Kiworrorran ni familia ndogo ya lugha nchini Australia. Katika familia hiyo kuna lugha kumi na mbili ambazo huzungumzwa upande wa kaskazini ya jimbo la Australia Magharibi.
Kikwini
Kikwini kilikuwa lugha ya Kiworrorran nchini Australia iliyozungumzwa na Wakwini katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kikwini ilitoweka (mwaka wa 2005, kulikuwa na msemaji mmoja). Kufuatana na uainishaji wa lugha kwa ndani zaidi, Kikwini kiko katika kundi la Kiwunambal.
Kimiwa
Kimiwa kilikuwa lugha ya Kiworrorran nchini Australia iliyozungumzwa na Wamiwa katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kimiwa ilitoweka. Kufuatana na uainishaji wa lugha kwa ndani zaidi, Kimiwa kiko katika kundi la Kiwunambal.
Kingarinyin
Kingarinyin ni lugha ya Kiworrorran nchini Australia inayozungumzwa na Wangarinyin katika jimbo la Australia ya Magharibi. Katika sensa ya mwaka 2006, kulikuwa na wasemaji wa Kingarinyin 57 tu, na lugha imo hatarini mwa kutoweka. Kufuatana na uainishaji wa lugha kwa ndani zaidi, Kingarinyin kiko katika kundi la Kiwunambal.
Kiwilawila
Kiwilawila kilikuwa lugha ya Kiworrorran nchini Australia iliyozungumzwa na Wawilawila katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kiwilawila ilitoweka. Kufuatana na uainishaji wa lugha kwa ndani zaidi, Kiwilawila kiko katika kundi la Kiwunambal. Wengine hukiangalia kuwa lahaja ya Kingarinyin.
Kiwunambal
Kiwunambal ni lugha ya Kiworrorran nchini Australia inayozwubumzwa na Wawunambal katika jimbo la Australia ya Magharibi. Katika sensa ya mwaka 2006, kulikuwa na wasemaji wa Kiwunambal 30 tu, na lugha imo hatarini mwa kutoweka. Kufuatana na uainishaji wa lugha kwa ndani zaidi, Kiwunambal kiko katika kundi la Kiwunambal ambalo limepata jina lake kutoka lugha hiyo.
Kiumiida
Kiumiida kilikuwa lugha ya Kiworrorran nchini Australia iliyozungumzwa na Waumiida katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kiumiida ilitoweka. Kufuatana na uainishaji wa lugha kwa ndani zaidi, Kiumiida kiko katika kundi la Kiworrorran cha Magharibi.
Kiunggaranggu
Kiunggaranggu kilikuwa lugha ya Kiworrorran nchini Australia iliyozungumzwa na Waunggaranggu katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kiunggaranggu ilitoweka. Kufuatana na uainishaji wa lugha kwa ndani zaidi, Kiunggaranggu kiko katika kundi la Kiworrorran cha Magharibi.
Kiunggumi
Kiunggumi kilikuwa lugha ya Kiworrorran nchini Australia iliyozungumzwa na Waunggumi katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kiunggumi ilitoweka. Kufuatana na uainishaji wa lugha kwa ndani zaidi, Kiunggumi kiko katika kundi la Kiworrorran cha Magharibi.
Kiworrorra
Kiworrorra (pia Kiworora) ni lugha ya Kiworrorran nchini Australia inayozungumzwa na Waworrorra katika jimbo la Australia ya Magharibi. Katika sensa ya mwaka 2006, kulikuwa na wasemaji wa Kiworrorra ishirini tu, na lugha imo hatarini mwa kutoweka. Kufuatana na uainishaji wa lugha kwa ndani zaidi, Kiworrorra kiko katika kundi la Kiworrorran cha Magharibi.
Kiyawijibaya
Kiyawijibaya kilikuwa lugha ya Kiworrorran nchini Australia iliyozungumzwa na Wayawijibaya katika jimbo la Australia Magharibi. Hakuna wasemaji ambao wamebaki kuongea lugha hii, yaani lugha ya Kiyawijibaya ilitoweka. Kufuatana na uainishaji wa lugha kwa ndani zaidi, Kiyawijibaya kiko katika kundi la Kiworrorran cha Magharibi. Wengine hukiangalia kuwa lahaja ya Kiworrorra.
Siagi
Siagi (kutoka Kiarabu صيغ, "siyagh") ni shahamu (mafuta) kutoka katika maziwa inayotumiwa kama chakula, hasa kwa kupakwa juu ya mkate au katika upishi.
Maziwa ya ng'ombe, lakini pia ya wanyama wengine, huwa na kiasi cha shahamu ndani yake. Kama maziwa yanakaa baada ya kukamuliwa, shahamu inapanda juu na kuonekana kwenye uso wake. Hapo inaweza kukusanywa.
Siagi ni thabiti kama inatunzwa katika jokofu, lakini nje yake inalainika na kuyeyuka kabisa, kuwa kama mafuta mnamo sentigredi 30-35.
Siagi inaharibika haraka katika tabianchi ya joto pasipo jokofu, hivyo matumizi yake kama chakula cha pekee, tofauti na maziwa, yalianza katika nchi zenye tabianchi baridi. Mataifa ya kale walitumia siagi mara nyingi kama dawa la kupakaa.
Siagi inatengenezwa kwa kutisikisha maziwa na kazi hii inarahisishia kutengana kwa shahamu na sehemu nyingine. Krimu inayokusanyika kwenye uso wake bado ni emalshani ya shahamu na maji inayoendelea kukandamizwa kwa shabaha ya kupunguza maji ndani yake. Wakati siagi imekuwa tayari ina asilimia 15-20 za maji ndani yake.
Zamani siagi ilitengenezwa kwa mikono. Tangu karne ya 19 mbinu mbalimbali ziligunduliwa kwa kutengeneza siagi kiwandani. Siagi hii inafika sokoni mara nyingi ikitiliwa tayari kiasi cha chumvi.
Mwaka 2015 tani milioni 2.4 za siagi zilitengenezwa duniani.
Tangu karne ya 19 majarini ilibuniwa katika Ulaya kama chakula mbadala kwa sababu wakazi maskini kwenye miji iliyokua haraka walikosa uwezo wa kununua siagi. Majarini hutengenezwa kutoka mafuta ya mimea (k.v. alizeti, karanga, mawese) pamoja na maji na gharama zake ni nafuu kuliko siagi.
Kule Uhindi katika mazingira ya joto watu walibuni njia ya kutunza siagi kwa muda mrefu kwa njia ya kuichemsha hadi maji yote ndani yake yatoke nje. Tokeo lake huitwa ghee (tamka: gii): namna hiyo ya siagi inaweza kutunzwa siku nyingi bila jokofu. Hadi leo ghee ni sehemu muhimu ya upishi wa Kihindi.
Kiwanda
Kiwanda ni mahali ambapo bidhaa mbalimbali hutengenezwa, yaani penye majengo na mashine. Bidhaa hizo zinaweza kuwa ndoo, sahani, mabakuli, vijiko, masufuria, magari, kompyuta, bati, vyakula mbalimbali, nyundo, pasi, baiskeli, pikipiki na vitu mbalimbali kwa ujumla. Hivyo kuna aina mbalimbali za viwanda: vipo viwanda vya vyakula, vya magari, vya vifaa vya ujenzi, vya vyombo mbalimbali, na vya vitu vizito, vya vyuma n.k.
Viwanda vilisambaa hasa kuanzia karne ya 19 wakati wa Mapinduzi ya viwandani ambako uzalishaji wa bidhaa ulihamishwa kutoka karakana za mafundi kwenda taasisi kubwa zaidi ambako mashine pamoja na mpangilio wa kazi viliongeza tija ya uzalishaji.
Ugunduzi wa injini ya mvuke uliunda msingi wa matumizi ya mashine katika shughuli nyingi za uzalishaji. Pamoja na hayo, mashine hizi zilikuwa na gharama kubwa, hivyo ulimbikizaji wa rasilmali uliunda tabaka mpya ya mabepari.
Kuenea kwa viwanda kulisababisha mabadiliko makubwa katika jamii za dunia. Mafundi wa weledi nyingi walipoteza nafasi zao kwa sababu bidhaa zilitengenezwa sasa kwa bei nafuu na katika muda mfupi, mara nyingi pia kwa ubora mkubwa kuliko jinsi mafundi walivyoweza kuzitoa kwa kazi ya mikono. Lakini viwanda vimeleta pia kazi mpya na ufundi tofauti na awali.
Uzalishaji wa bidhaa katika viwanda umekuwa msingi muhimu wa mchakato wa utandawazi ambako bidhaa nyingi zinazalishwa katika nchi fulani na kuuzwa kote duniani ilhali vipuli vya kutengenezea bidhaa hizi tena zinatoka katika nchi tofauti.
Zipo nchi zenye viwanda vingi zaidi; nchi yenye viwanda vingi ni nchi tajiri, kwa mfano Japani. Viwanda vyake ni vya kutengeneza bidhaa kubwa na nzito zaidi, kama vile meli, ndege, treni, magari n.k.
Kila nchi ina viwanda mbalimbali. Viwanda hivyo huisaidia nchi hiyo pindi iuzapo bidhaa hizo, pia huisaidia nchi husika kunufaika kiuchumi kwa uwepo wa viwanda hivyo.
Viwanda vina faida kubwa sana katika nchi yenye viwanda hivyo; faida hizo ni:
Tunapokuwa na viwanda tunanufaika kwa vitu vingi. Lakini viwanda vina madhara pia, tena mengi sana. Madhara hayo ni:
Kwa hiyo tuvitunze viwanda vyetu ili vilete faida, si kuangamiza watu na viumbe wengine.
Kiwanda (maana)
Neno kiwanda linaweza kumaanisha:
Mr Puaz
Joel Vincent Joseph (alizaliwa tarehe 31 Machi 1985 jijini Arusha , Tanzania) ni Meneja wa Muziki, Mwanamuziki, na Mjasiriamali kutoka Tanzania. Anafahamika kwa jina lingine liitwalo MR PUAZ ambalo hulitumia kama mwanamuziki katika sanaa yake. Mr Puaz ni msimamizi wa mwanamuziki kutoka Wasafi Records (WCB Wasafi) anayeitwa Harmonize.
= Maisha ya awali na Elimu =
Joel amezaliwa jijini Arusha , Tanzania tarehe 31 mwezi wa tatu mwaka 1985, mahali wazazi wake wamekulia na kuishi. Alihitimu masomo yake ya sekondari mwaka 2005 Marangu Secondary School na kuingia chuo cha uhandisi wa kompyuta kiitwacho New Horizon institute na kupata shahada yake ya kompyuta. Baadae aliendeleza masomo yake kwa kuchuku kozi mbali mbali kwa kutumia elimu ya mtandaoni ( E- Learning ) na kujichukulia vyeti vya kozi mbali mbali ikiwemo Usimamizi wa Ajira kutoka Harvards Business Publishing ,
= Maisha ya Kazi =
Licha ya kuajiriwa katika makampuni mbali mbali yakiwemo Vodacom Tanzania Limited, MIC Tanzania Limited, Spice VAS Africa, Joel amekuwa mjasiriamali katika mambo mbali mbali ikiwepo upigaji picha katika matukio mbali mbali ya burudani. Na zaidi Joel Joseph ni mmoja wa waanzilishi wa kampuni inayoitwa FRESH 120 MEDIA LTD.
= Maisha ya Kimuziki =
= Discography =
= Marejeo =
= Viungo vya nje =
Kigugu-Warra
Kigugu-Warra kilikuwa lugha ya Kipama-Nyungan nchini Australia iliyozungumzwa na Wagugu-Warra katika jimbo la Queensland. Hakuna wasemaji ambao wamebaki kuongea lugha hii, yaani lugha ya Kigugu-Warra ilitoweka. Kufuatana na uainishaji wa lugha kwa ndani zaidi, Kigugu-Warra kiko katika kundi la Kipaman.
Kasoko ya Chicxulub
Kasoko ya Chicxulub ni kasoko kubwa kwenye pwani la rasi ya Yucatan (Meksiko) iliyosababishwa na pigo la asteroidi miaka milioni 66 iliyopita. Inaaminiwa ya kwamba tukio hili lilisababisha kuangamizwa kwa dinosauri pamoja na spishi nyingi nyingine Duniani.
Kasoko hii ina kipenyo cha zaidi ya km 180 hivyo ni kasoko kubwa ya tatu duniani iliyosababishwa na pigo la asteroidi ("") Asteroidi iliyopiga hapa ilikuwa na kipenyo cha angalau km 10. Pigo hili lilisababisha tsunami, kuwaka kwa moto katika sehemu nyingi za Dunia, mitetemeko ya ardhi na kulipuka kwa volkeno nyingi. Kutokana na vumbi na majivu yaliyorushwa angani nuru ya jua ilizuiliwa na hivyo kilitokea kipindi kirefu cha giza na baridi kali kote duniani.
Kasoko haionekani tena kwa macho au kutoka ndege maana mmomonyoko kwenye uso wa ardhi umeshasawazisha milima na kufunika shimo. Lakini vipimo inaonyesha mabadiliko katika miamba ya eneo hili na mabadiliko katika uga wa graviti ya eneo hili yanayotokana na densiti kubwa ya miamba pale ambako pigo lilikandamiza mwamba. Umri wa mwamba ulipimiwa na kukadiriwa kuwa takriban miaka milioni 65 - 66. Umri huu unalingana na kupotea ghafla kwa spishi nyingi kote duniani jinsi inavyoonekana katika mabaki ya kisukuku.
Ubora
Ubora ni sifa ya kiumbehai au kitu chochote hasa kulingana na wengine au vingine vya aina ileile.
Pengine ubora unatakiwa kulingana na kiwango kinachotarajiwa na watumiaji na sheria za nchi. Kwa ajili hiyo kuna taasisi maalumu zinazothibitishwa kuwa unafikia kiwango hicho. Bila uthibitisho huo bidhaa haiwezi kuuzwa.
Kwenye biashara uhandisi ubora unatafsiriwa kisayansi kama uwezo wa kutokuwa na mapungufu wa kitu. Ubora ni dhahiri, una sifa fulani ya kujitegemea na unaweza kueleweka tofauti na watu tofauti pia. Watumiaji wanaweza kuangalia pia ubora wa vipimo vya bidhaa, na ubora wa kufanana wa bidhaa.
Wafanyakazi wa msaada wanaweza kupima ubora kwa hatua ambayo bidhaa huweza kuaminika na kudumishwa.
Kuna vipengele vitano vya ubora kibiashara:
Ubora uliotumia njia hizi uliendelea kwa kuwa na makampuni ya manunuzi ya NASA,viwanda vya jeshi na nyuklia kuanzia miaka ya 1960 na hii ndiyo sababu ya msisitizo wa kuhakikisha ubora.
Kiguguyimidjir
Kiguguyimidjir (au Kiguugu-Yimithirr) ni lugha ya Kipama-Nyungan nchini Australia inayozungumzwa na Waguguyimidjir katika jimbo la [[Queensland]. Katika sensa ya mwaka 2006, kulikuwa na wasemaji wa Kiguguyimidjir 780. Kufuatana na uainishaji wa lugha kwa ndani zaidi, Kiguguyimidjir kiko katika kundi lake lenyewe la Kiguguyimidjir.[[Jamii:Lugha za Australia]]
Kiyanda (Australia)
Kiyanda ni lugha ya Kipama-Nyungan nchini Australia inayozungumzwa na Wayanda katika jimbo la Queensland. Mwaka wa 2012 kulikuwa na wasemaji wachache tu, yaani lugha ya Kiyanda imo hatarini mwa kutoweka hivi karibuni. Kufuatana na uainishaji wa lugha kwa ndani zaidi, Kiyanda kiko katika kundi la Kimariki.
Kim Il-Sung
Kim Il-Sung (jina maana alikuwa jua; 15 Mei 1912 - 8 Julai 1994 alikuwa kiongozi wa kwanza wa Korea Kaskazini kutoka mwaka 1948 mpaka alipokufa kwa ugonjwa wa moyo.
Wakorea kaskazini bado wanamuita kiongozi wa nje. Kuna zaidi ya wasifu 300 wa Kim Il-sung katika Korea Kaskazini.
Kim Il-Sung aliazishwa mawazo ya chama Juche. Aliongoza Korea Kaskazini tofauti na Muungano wa Kisovyeti na China.
Alikufa na mwanae wa kiume Kim Jŏng-Il (1941-2011) alikuwa kiongozi wa Korea Kaskazini mpaka alipokufa tarehe 17 Desemba 2011.
Hapo alikuwa mjukuu Kim Jong-un (alizaliwa 1983) ni kiongozi wa Korea, na kaka yake, Kim Yong-ju (alizaliwa 1920), alikuwa serikalini rasmi.
Malcolm X
Malcolm X (jina lake la awali lilikuwa Malcolm Stuart Little; 19 Mei, 1925 - 21 Februari 1965) alikuwa mwanaharakati wa haki za kiraia za Waafrika-Waamerika na haki za kiraia kwa jumla.
Baba ya Malcolm X alikuwa mchungaji wa Kibatisti ambaye ngozi yake ilikuwa giza sana na ngozi ya mama yake ilikuwa nyepesi. Wazazi wake walimfundisha kujivunia kuwa mweusi katika jamii ya wazi ya kupinga.
Mwaka wa 1946, kidogo alifungwa gerezani na akagundua Taifa la Uislamu wakati alipokuwapo.
Mara ya kwanza, matendo na mazungumzo ya Malcolm X yalikuwa yanaongozwa na imani na mafundisho ya Taifa la Uislam. Alifundisha kwamba watu wote weupe walikuwa wabaya. Mara alipojifunza kwamba kiongozi wa Taifa la Uislam alikuwa katika mahusiano na wanawake wengi, aliacha kikundi akabadili dini yake kwa Uislam wa Sunni. Aliendelea safari ili kuona mji mtakatifu wa Kiislamu wa Makka huko Saudi Arabia. Kwa wakati huu, mawazo yake ya watu weupe yalikuwa bora, akaanza kuamini kwamba Wazungu pia wanaweza kuwa watu wazuri. Malcolm X aliamini kuwa watu weusi wanapaswa kupigana kwa ajili ya haki zao za kiraia kwa njia yoyote waliyoweza, hata kama walipaswa kuleta vurugu. Pia alifikiri kuwa watu weusi wanapaswa kusaidiana kwa kununua vitu katika maduka yaliyomilikiwa na watu weusi. Alikuwa muhimu kwa harakati za haki za kiraia.
Malcolm X alipigwa risasi mjini New York City baada ya kuhubiri kuhusu haki za rangi nyeusi. Wajumbe watatu wa Taifa la Uislam walihusika katika mauaji yake.
Alikuwa na watoto sita na Betty Shabazz. Alikuwa na wajukuu sita. Malcolm Shabazz aliuawa Mei 2013. Yeye pia ana wajukuu wawili wawili.
"Malcolm X". Huduma za Radi za Marekani. Radiyo ya umma. Iliondolewa Septemba 24, 2013.
Ng'ombe (kundinyota)
Ng'ombe (pia Tauri, kwa Kilatini na Kiingereza "") ni jina la kundinyota kwenye nusutufe ya kaskazini ya dunia yetu.
Ng'ombe iko angani kwenye mstari wa Zodiaki kati ya Kondoo (pia Hamali, lat. Aries) upande wa magharibi na Mapacha (pia Jauza, lat. Gemini) upande wa mashariki.
Inapaka na kundinyota jirani za Hudhi "()", Farisi "()", Hamali (Kondoo) "()", Ketusi "()", Nahari "()", Jabari "()" na Jauza (Mapacha) "()".
Ng'ombe - Taurus ni sehemu ya zodiaki maana yake mstari wa ekliptiki unapita humo. Ilhali miendo ya Mwezi na sayari inafuatana karibu na ekliptiki magimba haya huonekana katika eneo la Tauri kwa wakati fulani kwenye mwaka.
Ng'ombe ni tafsiri ya "Tauri". Mabaharia Waswahili walijua nyota hizi tangu miaka mingi kwa jina Tauri. Walipokea jina hili kutoka Waarabu wanaosema ثور "thawr" ambalo linamaanisha fahali. Waarabu walitafsiri hapa jina la Ptolemaio aliyetaja nyota hizi vile kwa jina la Ταῦρος "tauros" yaani fahali katika orodha yake ya Almagesti.
Wagiriki wa Kale waliwahi kupokea kundinyota hii ikiangaliwa kama fahali kutoka utamaduni wa Babeli. Katika mitholojia ya Wagiriki kuna hadithi mbalimbali zilizosimuliwa hapa. Hasahasa waliona fahali kwenye anga kama ishara ya mungu mkuu Zeus aliyechukua umbo la fahali alipomtongoza binti Europa; Zeus alibadilisha umbo lake akaingia katika kundi la ng'ombe waliochungwa na Europa. Siku mmoja Europa alipanda juu ya fahali na hapo Zeus alikimbia naye hadi kisiwa cha Kreta; hapa alizaa naye wana watatu akamfanya Europa malkia wa kwanza wa Kreta. Aliweka umbo la fahali kati ya nyota kama kumbukumbu ya mapenzi yake.
Katika unajimu wa kisasa katika Afrika ya Mashariki jina "Tauri" limesahauliwa ikiwa kundinyota inaitwa kwa tafsiri tu "Ng'ombe".
Ng'ombe - Taurus ni kati ya kundinyota 48 zilizotajwa tayari na Klaudio Ptolemaio katika kitabu cha Almagesti wakati wa karne ya 2 BK. Iko pia kati ya kundinyota 88 zinazoorodheshwa na Umoja wa kimataifa wa astronomia kwa jina la Taurus. Kifupi chake rasmi kufuatana na Ukia ni 'Taui'.
Nyota za Ng'ombe huwa haziko pamoja kihalisi lakini zinaonekana tu vile kutoka duniani. Kwa uhalisi kuna umbali mkubwa kati yao, kama ziko mbali au jirani nasi. Kwa hiyo kundinyota "Ng'ombe" inaonyesha eneo la angani jinsi tunavyoiona kutoka Duniani.
Kuna nyota nyingi katika eneo la kundinyota hii na hasa Dabarani (), inaitwa pia Alfa Tauri, ambayo ni nyota jitu jekundu ikiwa kati ya nyota angavu zaidi zinazoonekana angani.
Kuna nebula la Messier 1 inayojulikana pia kwa jina la Nebula ya Kaa (). Ni mabaki ya nyota nova ambayo mlipuko wake ulirekodiwa huko China mwaka 1054 baadaye pia Japani.
Fungunyota ya Kilimia () inaonekana vema kwa macho matupu katika kaskazini ya Ng'ombe., 
September 1993 Volume 6 No. 3 September 1993, kurasa 6-7, ISSN 1031-2331
Stopselcub
Na Stopselclub (ujerumani kwa ajili ya kuziba - klabu) ni ya kijamii klabu, wanachama wa ambayo daima kuwa na kubeba kizuzi na yao. Wakati wowote mbili ya wanachama wa klabu hiyo kukutana, kila mmoja wao anaweza kudai kwamba nyingine moja ina show yake ya kizibo. Mwanachama ambaye hawezi kuonyesha kuziba, kwa mfano kwa sababu yeye alisahau nyumbani, ana kulipa fedha kidogo faini. Ya fedha ambayo ni zilizokusanywa kwa njia ya faini hizi ni kawaida kutumika kununua bia katika klabu ya mkutano. "Stopselclubs" wamekuwa karibu angalau tangu katikati ya karne ya ishirini katika hali ya ujerumani ya Bavaria. Mara kwa mara "Stopselclubs" pia kusaidia upendo miradi. Kuna zaidi ya 100 "Stopselclubs" katika Bavaria.
Mary Harris Jones
Mary Harris Mama Jones (30 Novemba 1930) alikuwa mzaliwa wa Ireland na baadae akawa Mmarekani mwalimu wa shule na mtengeneza mavazi, akawa maarufu na kupangwa mwakilishi wa taasisi za kazi na mipango jamii. Yeye alisaidia kuratibu migomo mikubwa na mwanzilishi wa Wafanyakazi wa Viwanda Duniani.
Jones alifanya kazi kama mwalimu na mtengeneza mavazi, lakini baada ya mume wake na watoto wanne wote kufariki kwa homa ya manjano mnamo mwaka 1867 na duka lake la mavazi liliharibiwa na moto mkubwa, Chicago mwaka 1871, yeye alianza kufanya kazi kama mratibu kwa ajili ya Knights wa Kazi na Umoja wa Mgodi na Wafanyakazi wa muungano. Kutoka 1897, alikuwa na umri wa miaka 60, yeye alikuwa anajulikana kama Mama Jones. Mwaka 1902 alijulikana na kuitwa "mwanamke hatari katika Amerika" kwa ajili ya mafanikio yake katika maandalizi ya mgodi na wafanyakazi na familia zao dhidi ya wamiliki wa migodi. Mwaka 1903, na maandamano ya lax utekelezaji wa mtoto na sheria za kazi katika Pennsylvania migodi na hariri mills, yeye alipanga "watoto machi" kutoka Philadelphia nyumba ya Rais Theodore Roosevelt kuelekea (Marekani) New York.
Mary Harris Jones alizaliwa upande wa kaskazini wa mji wa Cork, Ireland, binti wa Roman Katoliki mpangaji wakulima Richard Harris na Ellen (nee Cotter) Harris. Yake halisi tarehe ya kuzaliwa haifahamiki, alibatizwa tarehe 1 Agosti 1837. Mary Harris na familia yake walikuwa waathirika wa Ukame wa Eire|Njaa Kubwa, kama zilivyokuwa familia nyingine nyingi za Ireland. Hii njaa ilifukuza zaidi mamlilioni ya familia, ikiwa ni pamoja na familia ya Harris, kuhamia Amerika ya Kaskazini. Kutokana na vifo vilivyosababishwa na njaa mkubwa na uhamaji wa familia, idadi ya watu Ireland ilipungua kwa wastani wa 20-25%.
Spartacus
Spartacus (jina lilivyo kwa Kilatini; kwa Kigiriki ni Σπάρτακος, Spártakos; 109 KK hivi – 71 KK) kwa mujibu wa wanahistoria wa Kirumi, alikuwa mtumwa hodari wa kupigana kwa upanga (Gladiator) dhidi ya watu wengine au wanyama wa mwituni.
Baadaye alikuja kutoroka gerezani na kuwa kiongozi wa waasi au watumwa dhidi ya serikali ya Warumi.
Benito Juárez
Benito Pablo Juárez García (21 Machi 1806 - 8 Julai 1872) alikuwa rais wa Meksiko mara tano (1858–1861 ), (1861–1865), (1865–1867), (1867–1871) na (1871–1872). Alizaliwa katika jamii ya Wazapoteki. Alipokuwa raisi wa Mexiko alipiga marufuku utumwa. Aliongoza nchi yake katika urekebishaji wa sheria nyingi. Hapo alitenganisha dola na athira kubwa ya Kanisa Katoliki akianzisha ndoa ya kiraia, uhuru kwa madhehebu na dini nyingine na kugawa ardhi kwa wakulima wadogo.
1861-8171 aliongoza upinzani wa Meksiko dhidi ya uvamizi wa Ufaransa na utawala wa Kaisari Maximilian I .
Wilma Rudolph
Wilma Rudolph (aliyezaliwa Juni 23, 1940) ni mwanariadha wa Marekani. Aliishi Clarksville, Tennessee pamoja na ndugu 11. Alikuwa wa 5. Alipokuwa na umri wa miaka 4, alikuwa na polio. Yeye alinusurika, lakini alipoteza matumizi ya mguu wake wa kushoto. Wazazi wake na ndugu zake walimsaidia kumfanyia massage mguu. Alipokuwa na umri wa 11 alirudi ofisi ya daktari tena na aliweza kutembea.
Katika shule ya sekondari, Rudolph akawa mchezaji wa mpira wa kikapu na nyota kwa timu yake. Alifanya pia kufuatilia kwa miaka 4 na kamwe hakupoteza mbio. Alipokuwa na umri wa miaka 16, alijiandikisha kwa Olimpiki za Majira ya joto katika kufuatilia. Alishinda medali ya shaba katika matukio ya kufuatilia. Alikuwa mmoja wa wanawake wa kwanza wa weusi kushinda chochote kikubwa kama hicho. Aliamua kushindana katika michezo ya Olimpiki ya 1964. Alistaafu na akawa mwalimu wa shule na kocha wa michezo. Alikuwa mama wa watoto 4 na akaachana na waume wawili.
Oliver Cromwell
Oliver Cromwell (mwezi wa nne tarehe 25 mwaka 1599 – mwezi wa tisa tarehe 3 mwaka 1658) aliluwa mwanajeshi muingereza na mwanasiasa mzuri anajulikana kwa kufanya jamhuri wa uingereza kuwa na umoja na masoko ya pamoja
Cromwell's kitendo alichochukua hakikuwafurahisha watu zaidi ya kuwachanganya mpaka leo . aliunga mkono bunge dhidi ya mfaulme .Alitoa amri ya kijeshi ya kuvunja bunge katika utawala wake . alikuwa analinda imani za kidini na ili ziheshimiwe na watu .watu walioenda kinyume na imani za kidini aliamuru wakamatwe na kuteswa 
Cromwell ilikuwa sheria ya kwanza uingereza kute
kelezwa puritan.